સામગ્રી: આ રીતે વ્યસ્ત માતાપિતાને રાહત મળે છે અને બાળક માટે તે એક આકર્ષણ પણ ઊભું કરે છે.

પણ શું તેનો અર્થ એવો કે આ બાબતને કારણે તેમની લેખનકળા વિકસતી નથી?

નેશનલ હેલ્થ સ્કિમના હાર્ટ ઑફ ઇંગ્લૅન્ડ ફાઉન્ડેશનના થેરપિસ્ટ સેલી પેયનના તારણો મુજબ, આ વાત શક્ય છે.

તાજેતરમાં જ તેમણે ગાર્ડિયન અખબારને જણાવ્યું હતું, "શાળામાં આવતા બાળકોને પેન્સિલ આપવામાં આવી રહી છે, પણ તેમનામાં મૂળભૂત આવડત નહીં હોવાનાં કારણે પેન્સિલ નથી પકડી શકતાં."

સેલી કહે છે, "પેન્સિલ પકડવા માટે અને તેનાથી લખવા માટે તેને સરખી રીતે પકડવી જરૂરી છે અને આ માટે આંગળીઓના સ્નાયુ પર નિયંત્રણ હોવું જોઈએ.

"બાળકોને આ લેખન કૌશલ્ય વિકસાવવા માટે ઘણી જરૂરી છે."

સેલી પેયન બાળકોને પેન્સિલ પકડવામાં પડતી મુશ્કેલી માટે ટેબ્લેટ અને સ્માર્ટફોનના વપરાશને જવાબદાર ઠેરવે છે.

તેમણે કહ્યું,"બાળકોને સ્નાયુઓની કરસત થાય તેવી રમત કે પ્રવૃત્તિ કરવા માટે પ્રોત્સાહિત કરવા કરતાં આઇપેડ આપી દેવું સરળ છે."

અડધાથી વધુ પરિવારો પાસે ટેબ્લેટ

કેટલાક વર્ષો અગાઉ એક વર્ષની નાની બાળકીનો વીડિયો વાઇરલ થયો હતો.

જેમાં બાળકી ડિજિટલ ડિવાઇસની આદત પડી ગઈ હોવાથી સામયિક પર મોબાઇલ સ્ક્રીનની જેમ સ્વાઇપ કરતી દર્શાવવામાં આવી હતી.

સંદેશાવ્યવહાર નિયામક ઓફકોમ અનુસાર યુ.કે.માં અડધાથી વધુ પરિવારો પાસે ટેબ્લેટ છે, જ્યારે લગભગ 76 ટકા પરિવારો સ્માર્ટફોન ધરાવે છે.  

ડૉ. જેન મેડવેલ રાઇટ યૉર ફ્યૂચર અભિયાનનો ભાગ છે. આ જૂથ અક્ષર લેખન માટે સક્રિય છે.

તેમણે કહ્યું કે 'ઇલેક્ટ્રોનિક ગેજેટ્સ'નો ઘરમાં ઉપયોગનો અર્થ એવો છે કે કેટલાક બાળકોને જોઈએ તેટલા પ્રમાણમાં પેન્સિલ સાથે રમવાનું નથી મળતી.'

આમ માતાપિતા પાસેથી શીખવાની આદતો બદલાઈ રહી છે.

માત્ર ટેક્સ્ટ મૅસેજની આદત

#BBCShe : દિલ્હી, પટણા, વિશાખાપટ્ટનમ, કોઈમ્બતૂર, નાગપુર. રાજકોટ. જલંધરની લેશે મુલાકાત

આ બાબત સમજવતા મેડવેલે કહ્યું,"અગાઉ માતાપિતા કોઈ યાદી બનાવવા માટે કાગળ પર લખતાં હતાં.

"પણ હવે તેઓ માત્ર ટેક્સ્ટ મૅસેજ કરતા હોય છે. એટલે બાળકો તેમને જોઈને આવું જ શીખે."

જોકે, ટેબ્લેટને કારણે પેન્સિલ પકડવા સંબંધિત સમસ્યા સર્જાતી હોવાની થિયરીને હજૂ વધુ પુરાવાની જરૂર હોવાનું તેમનું માનવું છે.

તેમણે કહ્યું,"અમારી પાસે એવું કોઈ સંશોધન નથી કે, જેમાં પુરવાર થતું હોય કે ટેબ્લેટ વાપરવાને કારણે પેન્સિલ પકડવામાં સમસ્યા થાય છે.

"ઘરમાં પેન્સિલ નહીં છે કે નથી તે બાબત વિશે અમે નથી જાણતા."

ટાઇપ અને...\nઅગાઉની સામગ્રીનો સારાંશ નીચે મુજબ કરી શકાય છે:
બાળકોની આદત બદલાઈ રહી છે. એક સમયે બાળકો રમકડા રમતા હતા પણ હવે તેમને આઇપેડ પ્રકારના 'ઇલેક્ટ્રોનિક ગેજેટ્સ'ની આદત પડી રહી છે.